ДОГОВОР № 210
ЗА ВЪЗЛАГАНЕ НА ДЕЙНОСТТА „ДОБИВ /СЕЧ, ИЗВОЗ, СОРТИРАНЕ И РАМПИРАНЕ/ ДО ВРЕМЕНЕН СКЛАД НА ПРОГНОЗНИ КОЛИЧЕСТВА МАРКИРАНА ДЪРВЕСИНА ОТ ГОРСКИ ТЕРИТОРИИ В ТЕРИТОРИАЛНИЯ ОБХВАТ НА ТП “ДГС – Малко Търново”, С ОБОСОБЕНИ ПОЗИЦИИ ЗА ОБЕКТ 2017”
Днес, 01.06.2020 год., в административната сграда на ТП ДГС „Малко Търново”, на основание проведена процедура и заповед № РД-10-135/28.05.2020г. на Директора на ДГС Малко Търново се сключи настоящия договор между:

1. „ЮИДП” ДП ТП „Държавно горско стопанство - Малко Търново”, с адрес: гр. Малко Търново, ул. “Никола Вапцаров” № 8, ЕИК: 2016176540099, и представлявано от инж. Илия Янгьозов - Директор, наричано накратко ВЪЗЛОЖИТЕЛ, от една страна, и 

2. «ЛЕС БЪЛГАРИЯ» ООД, ЕИК: 202506977, седалище и адрес на управление: гр. Царево, ул. „Васил Левски”, № 24, представлявано от Мариян Анастасов - управител, наричано накратко ИЗПЪЛНИТЕЛ от друга страна, се сключи настоящият договор при следните условия:
I. ПРЕДМЕТ НА ДОГОВОРА

1.1. Възложителят възлага, а Изпълнителят се задължава да извърши  дърводобив - сеч, извоз, сортиране и рампиране на прогнозно количество маркирана дървесина от обект № 2017, „Елшата-Каменска бърчина -Селище”, отд. 222о, 226а,д,и,к, 146к, 149н,т,у, 179к,л,о, 180н,м, 182а, прогнозно количество –  1 432 пл. м3, дървесни видове: бб, чб, здгл, качество съгласно БДС и сортименти съгласно сортиментна ведомост, съобразно техническото задание.
1.2. Дървесината по т.1.1 е с качество по БДС. Обектът се предава на изпълнителя с издаване на позволителното за сеч и предавателно-приемателен протокол. 

1.3. Преди подписване на договора Изпълнителят внася гаранция за изпълнение в размер 1005 лв. Гаранцията за изпълнение се освобождава след пълно изпълнение от страна на ИЗПЪЛНИТЕЛЯ на договорените задължения от настоящия договор.

1.4. Сроковете за сеч и извоз на маркираната дървесина до временен склад са съгласно график-Приложение № 1, неразделна част от договора.

1.5. Крайният срок на договора е 31.12.2020г.
1.6. Посочените крайни срокове в т. 1.4. от настоящия договор, следва да се считат продължени при удължаване на сроковете за сеч и извоз, определени със съответните „позволителни за сеч” – при условията на настоящия договор и разпоредбите на „Наредбата за сечите в горите”.

II. ЦЕНА И НАЧИН НА ПЛАЩАНЕ

2.1. Цената /без ДДС/, която ВЪЗЛОЖИТЕЛЯТ трябва да заплати за действително добитите и извозени до временен временен склад асортименти е класирано на първо място с предложена цена 33 494.97 лв., определена за 1 куб.м, както следва:
	Обособена позиция № 1

ОБЕКТ № 2017
„Елшата-Каменска бърчина -Селище”, отд. 222о, 226а,д,и,к, 146к, 149н,т,у, 179к,л,о, 180н,м, 182а.
	Дървесен
вид
	Прогнозно
 оличество
	Ед. цена


	            Групи сортименти
	
	
	

	
	
	м3
	лв./м3

	Трупи за бичене над 30 см
	Чб
	5
	26.42

	Трупи за бичене над 30 см
	Бб
	4
	26.42

	Трупи за бичене над 30 см
	Здгл
	1
	26.42

	Трупи за бичене от 18 до 29 см
	Чб
	40
	25.51

	Трупи за бичене от 18 до 29 см
	Бб
	13
	25.51

	Трупи за бичене от 18 до 29 см
	Здгл
	3
	25.51

	Трупи за бичене-тънки
	Чб
	90
	24.61

	Трупи за бичене-тънки
	Бб
	78
	24.61

	Трупи за бичене-тънки
	Здгл
	27
	24.61

	Технологична дървесина от средна
	Чб
	502
	23.06

	Технологична дървесина от средна
	Бб
	106
	23.06

	Технологична дървесина от средна
	Здгл
	119
	23.06

	Технологична дървесина от дребна
	Чб
	135
	23.06

	Технологична дървесина от дребна
	Бб
	16
	23.06

	Технологична дървесина от дребна
	Здгл
	30
	23.06

	Технологична дървесина от дърва
	Чб
	121
	23.06

	Технологична дървесина от дърва
	Бб
	94
	23.06

	Технологична дървесина от дърва
	Здгл
	48
	23.06

	Общо:
	
	1 432
	33 494.97


2.2. Количеството дървесина, предвидено за сеч по т. 1.1 е приблизително и заплащането на услугата става по достигнати на процедурата единични цени за асортимент по действително добита маса, съгласно протокол за приета и извозена до временен склад продукция.

2.3. Ако по време на сечта се добият асортименти по т.2.1. с размер различен от посочения, ВЪЗЛОЖИТЕЛЯТ заплаща цена за добива им с 20 % по-ниска от договорираната стойност.
2.4. Добитата дървесина се фактурира на 14-то и 28-мо число на месеца;

2.5. Фактурирането на добитата дървесина се извършва по сортименти съгласно изискванията на БДС 4033-73; БДС 773-74; БДС 2750-73; БДС 765-73; БДС 4126-72; БДС3722-72 и подписаната Спецификация за Обекта.

2.6. Срок за плащане: до 30 работни дни след приемане на работата, съставяне на предавателно-приемателен протокол, подписан от представител на Възложителя и лицензирания лесовъд на Изпълнителя и фактуриране на дървесината.

2.7. Плащането на цената се извършва по банков път по сметка на изпълнителя.

2.8. Ако по време на сечта се добият непредвидени по т.2.1. асортименти, Възложителят заплаща цена за добива им по допълнително утвърдена от „ЮИДП” ДП – гр. Сливен план-сметка.

III. ПРЕДАВАНЕ НА ОБЕКТА И ПРЕМИНАВАНЕ НА РИСКА

3.1. Предаването на обекта се извършва от Директора на ТП „ДГС – Малко Търново” или упълномощено от него лице с издаване на позволително за сеч и извоз и изготвяне на предавателно - приемателен протокол. Позволителното за сеч и протоколът се изготвят в присъствието на лицензирания лесовъд по чл. 235 от ЗГ на изпълнителя, който ги подписва.

3.2. Позволителното за сеч се издава на лицето по предходната ал. 2, съгласно чл. 108, ал. 2 от ЗГ, което носи отговорност и упражнява контрол по извършването на добива на дървесина до освидетелстване на сечището.
3.3. От деня на получаване на позволителното за сеч и приемателно предавателния протокол определеното сечище се счита за предадено на Изпълнителя. Върху Изпълнителя преминава и отговорността по осъществяване на противопожарната охрана и охраната срещу неправомерна сеч в насаждението.

3.4. Рискът от случайното погиване на дървесината е за сметка на Възложителя преди издаване на позволителното за сеч и след приемане на дървесината на временен склад.

IV. ПРАВА И ЗАДЪЛЖЕНИЯ НА СТРАНИТЕ 

4.1. НА ВЪЗЛОЖИТЕЛЯ:

4.1.1. Да иска от изпълнителя да извърши възложената работа в срок и без отклонения от поръчката.

4.1.2. Да предостави на ИЗПЪЛНИТЕЛЯ технологичния план, дървесината във вид, количество и качество, съгласно сортиментните ведомости.

4.1.3. В 10 дневен срок от подписване на договора да издаде позволително за сеч на дървесината и да не възпрепятствува изпълнението на договора.

4.1.4. Да следи за извеждането на сечта и извоза на дървесината, съгласно утвърдения технологичен план.

4.1.5. Да дава задължителни указания и препоръки на изпълнителя при констатирани пропуски по изпълнение на възложената работа в писмена форма, чрез „Протокол по дисциплина на ползване”, съгласно чл. 190, ал. 2, т. 8 от ЗГ.

4.1.6. Да издава разпореждания за спиране или прекратяване на дейностите, свързани с изпълнение на възложената работа, при констатиране на нарушения в насаждението и в обекта, като цяло, съгласно чл. 190, ал. 2 т. 9 от ЗГ.

4.1.7. Да осигури свой представител при приемането на добитата и извозена дървесина.

4.1.8. Да плати на Изпълнителя уговореното възнаграждение за приетата работа, съобразно реда и условията на настоящия договор.

.

4.2. НА ИЗПЪЛНИТЕЛЯ:

4.2.1. Да спазва утвърденият технологичен план за осъществяване на добива и извоза на дървесината, съгласно Наредбата за сечите в горите.

4.2.2. Да извърши сечта и извоза на цялото количество маркирана дървесина до временен склад в сроковете, на местата, по начина и по реда, определени в съответното позволително за сеч, карнет-опис и технологичния план, както и да почисти сечището.

4.2.3. Да отсича само маркираните дървета, съгласно технологията за извеждане на сечта и извоза на дървесината, утвърдена в технологичния план и да не остава неотсечени маркирани дървета.

4.2.4. ИЗПЪЛНИТЕЛЯ се задължава в 10 дневен срок от подписване на договора да се яви в Държавното горско стопанство за получаване на позволителното за сеч и да започне сечта не по-късно от 7 дни от издаване му.

4.2.5. Да осигури присъствието на лицензирания лесовъд при изпълнение на дейностите по настоящия договор.

4.2.6. Да спазва изискванията на действуващите нормативни документи за техническата безопасност и охрана на труда като носи отговорност при злополука с наети от него работници. Да осигури здравословни и безопасни условия на труд на наетите от него работници, което включва специално предпазно облекло, предпазни каски, антифони, визир светлоотразителни жилетки, обезопасени обувки и средства за първа помощ. 

4.2.7. Да извърши първаночален инструктаж на всички работници, изпълняващи предмета на договора, като се задължава да предостави информация за опасностите и рисковете в гората, което се удостоверява, че е извършено чрез „Книга за инструктаж”, която се представя на Възложителя за проверка
4.2.8. Да извършва ежедневен, периодичен и извънреден инструктаж, както и инструктаж на работното мястона всички наети работници, което се удостоверява, че е извършено чрез „Книга за инструктаж”, която се представя на Възложителя за проверка.
4.2.9. Да осигури на работниците и / или служителите оставащи да нощуват в гората подходящи места за спане, питейна вода и санитарни помещения, разположени на безопасни места така, че да не замърсяват околната среда.

4.2.10. В съответствие с разпоредбите на Рамковата конвенция на ООН по изменение на климата и Закона за защитените територии, съгласно производстванети, санитарните и противопожарните изисквания ИЗПЪЛНИТЕЛЯТ трябва да изнася всички битови, технически и недървесни отпадъци на регламентираните сметища и след работно време да ги извозва до контейнерите за смет в населените места.

4.2.11. ИЗПЪЛНИТЕЛЯТ няма право да предоставя на трети лица правата и задълженията по настоящия договор.

4.2.12. Да изгражда пътищата необходими за усвояване на дървесината в насажденията съгласно технологичния план и да съхранява горските пътища до обекта, където се извършва сечта.

4.2.13. ИЗПЪЛНИТЕЛЯТ трябва да постави информационни табели в началото и края на сечището преди издаване на позволителното за сеч, съгласно утвърдените форма и големина на табелите. 

4.2.14. Да спазва разпоредбите на ЗГ, Наредба № 8 от 5 Август 2011 г. за сечите в горите, Наредба за условията и реда за възлагане изпълнението на дейности в горските територии, ЗЛОД, ППЗЛОД, ЗРА, КТ, ЗЗБУТ, Наредба № 7 от 23.09.1999 г. за МИЗБУТРМИРО, Правилника за ЗБУТГ, както и другите нормативни актове уреждащи дейностите по ползване на дървесината.

V. СЪОБЩЕНИЯ

5.1. Всички съобщения и уведомления, включително и за разваляне на договора ще се извършват в писмена форма ( чрез факс, препоръчана поща или в деловодството на ТП „ДГС-Малко Търново” ), на посочените адреси, които двете страни са посочили.

VI. ПРЕКРАТЯВАНЕ НА ДОГОВОРА

Договора се прекратява:

6.1. С изтичане срока на договора.

6.2. По взаимно споразумение между страните, изразено в писмена форма.

6.3. В срок до един месец от настъпване на непреодолима сила или форсмажорни обстоятелства, независещи от Възложителя или Изпълнителя, които траят толкова дълго време, че едната от страните губи интерес от изпълнението, съгласно чл. 306, ал. 5 от ТЗ.

6.4. При ликвидация на юридическото лице без правоприемство.

6.5. Когато в процеса на изпълнение на този договор ВЪЗЛОЖИТЕЛЯТ констатира отклонения на изпълнението от определените с договора технологични и качествени показатели за извършване на дейността, които ИЗПЪЛНИТЕЛЯТ може да отстрани, ВЪЗЛОЖИТЕЛЯТ може:
(а) да поиска от ИЗПЪЛНИТЕЛЯ за негова сметка да осъществи изпълнението на заложените в договора технологични и качествени показатели, или
(б) да прекрати договора и да заплати на ИЗПЪЛНИТЕЛЯ само действително извършените дейности по възложената работа.
6.6. Когато изпълнението на договора е станало невъзможно, поради предявени реституционни претенции независимо от това дали сечта е започнала, договорът се прекратява едностранно с писмено волеизявление от страна на Възложителя. Ако сечта вече е започнала Възложителят заплаща работата само по действително добитата дървесина до момента, като в този случай Възложителят не дължи плащане на неустойки и обезщетение за пропуснати ползи.

6.7. ВЪЗЛОЖИТЕЛЯТ прекратява договора с едностранно писмено уведомление, без да дължи обезщетение за пропуснати ползи и неустойки за вреди  когато:
6.7.1. Констатира извършено от страна на ИЗПЪЛНИТЕЛЯ нарушение на ЗГ, Наредба за сечите в горите, „Наредбата за дейностите в горите и другите нормативни актове, свързани с предмета на договора. или констатирано неизпълнение на технологичния план.

6.7.2. В случай, че по време на изпълнение на договора бъде установено, че Изпълнителят е подписал декларация с невярно съдържание.

6.7.3. Ако Изпълнителя не се яви в ДГС за издаване на позволителното за сеч в срока по т.4.2.4.от настоящия договор. 
6.7.4. В случай, че Изпълнителят не започне сеч в седемдневен срок  от датата на издаване на съответното позволително.
6.7.5. По време на изпълнение на договора, в резултат на настъпила промяна в обстоятелствата, ИЗПЪЛНИТЕЛЯТ вече не отговаря на нормативните и минимално изискуемите изисквания за изпълнение на възложената му работа.

6.7.6. при други нарушения на настоящия договор от страна на Изпълнителя.



6.8 ИЗПЪЛНИТЕЛЯТ може да прекрати договора с едностранно писмено уведомление, в случай, че ВЪЗЛОЖИТЕЛЯТ виновно не изпълни някое от следните си задължения:

 
   6.8.1. Да предаде на ИЗПЪЛНИТЕЛЯ или оправомощено от него лице и в присъствието на лицензирания му лесовъд маркирани за сеч и с положени на терена граници, съгласно Наредба № 8 от 2011 г. за сечите в горите, насажденията, включени в обекта, от които ще се добива дървесината. Предаването на насажденията се извършва с подписването на двустранен предавателно-приемателен протокол в срок до 10 дни от началото на изпълнението на дейностите, съгласно графика по т. 1.4 и минимум 3 /три/ дни преди започване на сечта. При изразено желание от страна на ИЗПЪЛНИТЕЛЯ, ВЪЗЛОЖИТЕЛЯT предава всички насаждения, включени в обекта в 10-дневен срок от постъпване на искането. 


6.8.2. Да предаде позволителните за сеч и утвърдените технологични планове за добив на дървесина за всички писмено заявени от Изпълнителя насаждения, включени в обекта, едновременно с подписване на предавателно – приемателните протоколи за тях. 

 

6.8.3. Да осигури на ИЗПЪЛНИТЕЛЯ проходимост на горските пътища в държавните горски територии, осигуряваща първоначален достъп до насажденията и временните складове, включени в обекта в срок до 30 дни от датата на издаване на първото позволително за сеч за насаждение в обекта. В този случай страните не си дължат взаимни престации, а внесената от ИЗПЪЛНИТЕЛЯ гаранция за изпълнение на договора, се възстановява в срок от 5 работни дни.

VII. САНКЦИИ И НЕУСТОЙКИ

7.1. При забава от страна на Възложителя на заплащането на уговорената в настоящия договор сума, той дължи неустойка в размер на законната лихва плюс 0,01 % върху дължимата сума за всеки просрочен ден.

7.2. При виновно неизпълнение (незавършване) на сечта и извоза до временен склад в сроковете по т. 1.4. Изпълнителят заплаща обезщетение в размер на 10 % върху възложената дейност за обезличен кубически метър дървесина, оставаща в сечището. 

7.3. При виновно неизпълнение (незавършване) на работата регламентирана в настоящия договор ИЗПЪЛНИТЕЛЯТ заплаща обезщетение в размер на 10 % от стойността на незавършена възложена дейност, документирана с протокол от страна на ВЪЗЛОЖИТЕЛЯ за конкретното количество и качество.

7.4. При констатиране на похабяване на добитата дървесина ( с по-къси  размери ), Изпълнителят заплаща обезщетение в размер разликата между продажната цена на похабената дървесина и добитата.

7.5. За обстоятелствата по т. 7.2., т. 7.3. и т. 7.4. се съставя констативен протокол в присъствието на двете страни. Ако Изпълнителят не се яви за съставянето на протокола, се кани представител от РДГ и протоколът се съставя, в негово отсъствие, като този факт се отбелязва.
7.6. За неспазване на задължението да се почисти сечището от падналата дървесина, всички битови, технически и недървесни отпадъци, Изпълнителят заплаща обезщетение от 300 лв.

7.7. Възложителят задържа и не връща на Изпълнителя гаранцията за изпълнение на договора в случаите по т. 6.5 „б” и случайте на т. 6.7. 

7.8. Възложителят задържа гаранцията за изпълнение на договора, като запазва правото си да иска плащане на уговорените неустойки и определените обезщетения за вреди посочени от т.7.2. до7.6.вкл., от настоящия договор.

7.9. Гаранцията за изпълнение на договора се връща в срок до 3 дни след извършване на услугата без констатирани нарушения, което се удостоверява от канстативния акт за освидетелстване на обекта.

 7.10. Страните по договора не дължат неустойки за неизпълнение на задълженията си по настоящия договор, ако то се дължи на форсмажорни обстоятелства, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно. В този случай всяка от страните е длъжна писмено да уведоми насрещната страна в 3-дневен срок от настъпване на събитието и да приложи доказателства за това.
7.11. ВЪЗЛОЖИТЕЛЯТ дължи на ИЗПЪЛНИТЕЛЯ неустойка за виновно неизпълнение на някое от задълженията си по настоящия договор, както следва:

7.11.1. Неустойка в размер, равен на гаранцията за изпълнение на договора, преизчислена за съответното насаждение, за което ВЪЗЛОЖИТЕЛЯ не е изпълнил задължението си:

7.11.1.1. да предаде на ИЗПЪЛНИТЕЛЯ с предавателно – приемателни протоколи насажденията, включени в обекта, маркирани за сеч и с положени на терена граници, съгласно Наредба № 8 от 2011 г. за сечите в горите, водещо до неспазване на определения по чл. 1.4 график за изпълнение.

7.11.1.2. да предаде на ИЗПЪЛНИТЕЛЯ позволителните за сеч и утвърдените технологични планове за добив на дървесина за всички писмено заявени от ИЗПЪЛНИТЕЛЯ насаждения, включени в обекта, едновременно с подписване на предавателно – приемателните протоколи за тях. 

7.11.1.3. да осигури на ИЗПЪЛНИТЕЛЯ първоначален достъп до съответните насаждения и временните складове, включени в обекта, в срок до 30 дни от датата на издаване на първото позволително за сеч за тях. 

7.11.1.4. За неспазване на 3 (три)-дневния срок за осигуряване на представител при приемането на действително добитото и извозено на временен склад количество дървесина след отправена от ИЗПЪЛНИТЕЛЯ писмена покана или минимум веднъж месечно - неустойка в размер на 10% от стойността на услугата за добива на неприетата отсечена и извозена на временен склад дървесина.
7.11.1.5. За неспазване на определения краен 30-дневен срок за заплащане на извършената от ИЗПЪЛНИТЕЛЯ работа, срещу издадена от него фактура, считано от датата на нейното представяне – неустойка в размер на законната лихва върху дължимата сума за срока на просрочието.

VIII. ДОПЪЛНИТЕЛНИ РАЗПОРЕДБИ

8.1. Когато , след сключване на договора , поради обективни причини се налага промяна на вида и интензивността на сечта в някое от включените в обекта насаждения, Директорът на ТП „ДГС – Малко Търново” след извършване на инвентаризация  и определяне на новите условия, има право да предложи на изпълнителя да извърши дърводобива в насаждението, съобразено с резултатите от инвентаризацията, при запазване на договорените цени на сортимент дървесина за съответното насаждение.

8.2. Когато след сключване на договора, поради обективни причини се налага промяна на вида и интензивността на сечта в някое от включените в обекта насаждения, директорът на ТП „ДГС – Малко Търново”  след извършване на инвентаризация и определяне на новите условия за осъществяване на дърводобива и отказ на Изпълнителя има право да спре сечта със заповед, когато сечта в насаждението вече е започнала. Тогава ТП „ДГС – Малко Търново”  заплаща само отсечената до този момент дървесина.

8.3. Настоящият договор влиза в сила от датата на неговото подписване .

8.4. Възникналите спорове относно приложението и тълкуването на настоящия договор се решават чрез преговори между страните и по взаимно съгласие, а когато такова липсва спорът се решава от съда.

8.5. Изменения и допълнения в настоящия договор могат да бъдат правени  само с допълнително писмено споразумение /анекс/, подписано от страните по договора.

8.6. За неуредените в договора случаи се прилагат разпоредбите на общото българското законодателство.
Настоящият договор се сключи в два еднообразни екземпляра по един за всяка от страните.

Контрола по изпълнението на настоящия договор възлагам на гл.счетоводител на ТП „ДГС – Малко Търново”.

ВЪЗЛОЖИТЕЛ: ………….…………..……..                              ИЗПЪЛНИТЕЛ :……..………………………..

       ( инж. И. Янгьозов )                                            ( ............................................... )

Гл. счетоводител:

/И. Станчева/

Адвокат:

/М. Падинков/ 

Приложение № 1

ГРАФИК

За добив и транспортиране на дървесината от Обект № 2017.
Минимални количества дървесина, които следва да бъдат добити и транспортирани, по категории дървесина:
	Категории дървесина
	От......................
До......................
	От.....................
До......................
	От......................
До......................

	Едра строителна
	
	
	

	Средна строителна
	
	
	

	Дребна строителна
	
	
	

	Дърва 
	
	
	

	Общо за обекта
	
	
	

	Минимални общи количества, които следва да бъдат транспортирани
	
	
	


ВЪЗЛОЖИТЕЛ :………….………..                              ИЗПЪЛНИТЕЛ:……..………………………..

       ( И. Янгьозов )                                                  ( ............................................... )

Адвокат:

/М. Падинков/ 

Гл. счетоводител:

/И. Станчева/

